Hajós

Hajós (saksa keeles Hajosch, horvaadi keeles Ajoš) on linn Ungaris Bács-Kiskuni komitaadis Kalocsa kreisis.

Hajós kuulub Hajósi-Baja veinipiirkonda.

 Geograafiline asend 
Hajós asub kreisikeskusest Kalocsast umbes 18 km lõunakagus ja komitaadikeskusest Kecskemétist ligikaudu 69 km lõunaedelas.

 Ajalugu 
Asulat on ürikutes esmamainitud 1366. aastal. Türgi ikke ajal tühjenes piirkond elanikest. 18. sajandi esimesel poolel asustati Hajósisse švaabe. Katoliku kirik ehitati Hajósisse 1728. aastal. 1946. aastal saadeti 450 Hajósis elanud švaabi perekonda riigist välja. Nende asemele toodi ungarlasi. Hajós sai suurkülaks 1970. aastal ja linnaks 1. juulil 2008.Hajós története Hajós Város Önkormányzata. Vaadatud 24. juunil 2024

 Viited 

Kategooria:Ungari linnad
Kategooria:Bács-Kiskuni komitaat